**ELŐTERJESZTÉS**

**Körmend város Önkormányzata Képviselő-testülete 2017. március 29-i ülésére**

**Tárgy:** ingatlanvagyon önkormányzati tulajdonba adásának kezdeményezése

Tisztelt Képviselő-testület!

Több mint 10 évvel ezelőtt Körmend város Önkormányzata már eljárt annak érdekében, hogy a központi temető bővítéséhez szükséges terület állami tulajdonból önkormányzati tulajdonba kerüljön.

Ugyan a megszerzett terület nem telt még be, de ideje van további terület megszerzését kezdeményezni az MNV Zrt. előtt, mivel az eljárás időigényes.

A szóban lévő terület a körmendi ingatlannyilvántartásban 0312/1 hrsz. alatt nyilvántartott, mely a Körmendi rendészeti Szakközépiskola vagyonkezelésében áll, de kihasználatlan. Az ingatlan szomszédos a jelenlegi temető területével.

A kezdeményezést Képviselő-testületi határozatba kell foglalni. A területszerzés ingyenesen történne, mivel önkormányzati kötelező feladatellátásról van szó. A területszerzéssel hosszú időre megoldódna a város ezirányú feladata.

Kérem a Testületet, hogy a kezdeményezést indítsa el döntésével.

**HATÁROZATI JAVASLAT**

1. Körmend Város Önkormányzatának Képviselő-testületeanemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában (és a Körmendi Rendészeti Szakközépiskola vagyonkezelésében) lévő Körmend, külterület, 0312/1 helyrajzi számon felvett, a) kivett állami terület II., b) szántó, c) szántó, d) szántó megnevezésű, 13 ha 1980 m2 területű ingatlan 1/1 tulajdoni hányadának ingyenes önkormányzati tulajdonba adását.
2. Az ingatlant az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 2.) pontjábanmeghatározott településüzemeltetés (köztemető kialakítása) feladatainak ellátása érdekében kívánja tulajdonba venni és köztemető célra kívánja felhasználni.

1. Körmend város Önkormányzata vállalja a tulajdonba adás érdekében felmerülő költségek – ideértve a művelési ág szükséges megváltoztatásának költségét – megtérítését azzal, hogy az Önkormányzat szakaszosan – igénybevételtől függően – kívánja és tudja az ingatlant a művelésből kivonni.
2. Az igényelt ingatlan nem áll *(örökségvédelmi / természetvédelmi / helyi / Natura 2000)* védettség alatt.
3. A Képviselő-testület felhatalmazza a polgármestert, hogy a Körmend, külterület, 0312/1 hrsz.-ú ingatlan ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
4. A Képviselő-testület felhatalmazza a polgármestert, hogy a Körmend, külterület, 0312/1 hrsz.-ú ingatlan ingyenes önkormányzati tulajdonba adására vonatkozó megállapodást aláírja.

**Körmend, 2017. 03. 21.**

**Bebes István**

**polgármester**